Eesti Pank on 1919. aastal asutatud Eesti Vabariigi keskpank. Pärast nõukogude okupatsiooni jätkas taastatud Eesti Pank tegevust 1. jaanuaril 1990. Aastast 2004, mil Eesti Vabariik ühines Euroopa Liiduga, on Eesti Pank Euroopa keskpankade süsteemi (EKPS) liige. EKPS-i moodustavad Euroopa Keskpank (EKP) ja Euroopa Liidu riikide keskpangad. 2011. aasta algul ühines Eesti euroalaga ja võttis käiberahana kasutusele euro. Ühtlasi sai Eesti Pangast eurosüsteemi kaheksateistkümnes  liige. Eurosüsteem koosneb EKP-st ja euro kasutusele võtnud riikide keskpankadest.